Offentlighedsloven er en fortælling om, hvordan en række af landets største partier viderebragte »misvisende oplysninger« i en »effektiv salgskampagne« om lovens effekt i både Folketinget og i offentligheden.

Sådan lyder det i dag fra flere juraeksperter, efter at forfatter og cavlingprisvinder Jesper Tynell er gået tæt på tilblivelsen af dette årtis måske mest omstridte lov.

I kapitlet ’At sælge en offentlighedslov’ i en opdateret version af bogen ’Mørkelygten’ afdækker Tynell, hvordan Justitsministeriet og en række partier bag loven fejlagtigt forsikrede, at det var en udvidelse af åbenheden i den offentlige forvaltning.